Huawei P20 lækket

Ligesom flere andre producenter, blandt andet ASUS, er Huawei klar med en telefon der ligner iPhone X ganske meget med dens karakteristiske hak i toppen af skærmen. Huawei P20 bliver navnet, og telefonen bliver lanceret d. 27 marts i Paris. Vi har tidligere skrevet om den kommende topmodel, men nu er de sidste detaljer og ganske nøjagtige billeder altså sluppet ud.

Huawei P20, P20 Lite, and P20 Pro (top to bottom) pic.twitter.com/FK8iyxyQND

— Evan Blass (@_evanblass_) March 7, 2018

Tre telefoner i serien

P20 kommer i tre versioner ifølge lækket der er afsløret af den notoriske lækker Evan Blass på Twitter: P20, P20 Lite og P20 Pro. Alle tre telefoner har stort set ens design, men Pro er (naturligvis) størst – og har i øvrigt fået et ekstra kamera på bagsiden. Huawei har på forhånd teaset om, at man vil kunne “se mere med AI”, og det kan have noget at gøre med det ekstra kamera. De to mindre modeller har “kun” to kameraer på bagsiden.

P20 Lite med fingeraftrykslæser på bagsiden

P20 Lite er den eneste af de tre telefoner, der ikke er udstyret med en startknap med fingeraftrykslæser under skærmen. Den er i stedet placeret på bagsiden. Hvorfor vides endnu ikke.

Kl. 15.00 d. 27 marts bliver vi klogere – iNPUT er med til lanceringen i Paris.

Huawei P20 lækket